b'\n_START_ARTICLE_\nEuroskepticizam\n_START_PARAGRAPH_\nEuroskepticizam ozna\xc4\x8dava pristup europskim integracijama, zapravo prema EU, koji je suprotan centralizaciji i federalizacije Europske unije. Skepticizam se odnosi prema ustanovama, razvitku i ciljevima Europske Unije. U mnogim europskim zemljama skepticizam je vezan uz \xc5\xbeelju zadr\xc5\xbeavanja nacionalne suverenosti._NEWLINE_Odnosi se i na skepsu prema valuti eura._NEWLINE_Jo\xc5\xa1 o\xc5\xa1triji stav prema integriranju u EU naziva se eurofobija ili EU-fobija. Stav suprotan euroskepticizmu zove se eurooptimizam. Stupanj jo\xc5\xa1 ve\xc4\x87e pristranosti k europskim integracijama i znatno manje umjerenosti naziva se eurofilija (EU-manija ili EU-forija). Najve\xc4\x87i stupanj beskriti\xc4\x8dnog pristupa k integriranju u EU hrvatski je publicist Branimir Luk\xc5\xa1i\xc4\x87 nazvao eurozom.'